**ŠIAULIŲ MIESTO SAVIVALDYBĖS ADMINISTRACIJOS**

**ŠVIETIMO SKYRIUS**

**sprendimo „dĖl ŠIAULIŲ MIESTO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2022 METŲ VEIKSMŲ PLANO“ projekto aiškinamasis raštas**

2021 m. lapkričio 22 d.

Šiauliai

**Parengto sprendimo projekto tikslai ir uždaviniai.**

Parengto sprendimo projekto tikslas – patvirtinti Šiaulių miesto savivaldybės neformaliojo suaugusiųjų švietimo ir tęstinio mokymosi 2022 metų veiksmų planą (toliau – Planas).

**Dabartinis sprendimo projekte aptariamų klausimų reguliavimas.**

Neformalusis suaugusiųjų švietimas vykdomas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymu, Neformaliojo suaugusiųjų švietimo ir tęstinio mokymosi programų finansavimo aprašu, patvirtintu Šiaulių miesto savivaldybės tarybos 2016 m. gruodžio 29 d. sprendimu Nr. T-438 „Dėl Šiaulių miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“.

**Sprendimo projekte numatytos naujos teisinio reglamentavimo nuostatos.**

Plane numatytos priemonės atitinka Neformaliojo suaugusiųjų švietimo ir tęstinio mokymosi 2016–2023 metų plėtros programos, patvirtintos Lietuvos Respublikos Vyriausybės 2016 m. balandžio 6 d. nutarimu Nr. 347 „Dėl Neformaliojo suaugusiųjų švietimo ir tęstinio mokymosi 2016–2023 metų plėtros programos“, tikslus, Šiaulių – išmanaus miesto – koncepciją.

**Priėmus sprendimą, galimos pasekmės.**

Pasekmės teigiamos, nes priėmus sprendimą bus įgyvendinta Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalis.

**Priėmus sprendimą, keičiami ar pripažįstami negaliojančiais teisės aktai.**

–

**Sprendimui įgyvendinti reikalingi priimti papildomi teisės aktai.**

Sprendimui įgyvendinti papildomų teisės aktų nereikės.

**Sprendimui įgyvendinti reikalingos lėšos**.

Sprendimui įgyvendinti bus panaudojamos savivaldybės biudžete numatytos lėšos neformaliojo suaugusiųjų švietimui organizuoti bei Švietimo centro veiklai finansuoti.

**Sprendimo projekto antikorupcinis vertinimas**.

–

**Sprendimo projektą parengė** Šiaulių miesto savivaldybės administracijos Švietimo skyrius ir Švietimo centras. Tiesioginis rengėjas – Švietimo skyriaus vyr. specialistė Orinta Tamutienė, tel. 8 658 76095. Projekto iniciatorius – Šiaulių miesto savivaldybės administracijos Švietimo skyrius.

Skyriaus vedėja Edita Minkuvienė